
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันอาทิตย์ที่  ๑๑  ธันวาคม  พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑.
ก. จงแปลคาถาดังต่อไปนี้     
สมฺปยุตฺตา  ยถาโยคํ   ฯลฯ   เตสนฺทานิ  ยถารหํ.
เวทนาเหตุโต  กิจฺจ-   ฯลฯ   สงฺคโห  นาม  นียเต. ?


ข. ให้อธิบายประเภทแห่งเวทนา ๕  คืออินทริยเภทนัย ?  

๒. 
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  ส่วนจตุเหตุกจิต  
ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?


ข. ให้แสดงความแตกต่างกันระหว่าง อเหตุกจิต กับ สเหตุกจิต ?

๓. ให้แสดงการจำแนกฐาน ๑๐  โดยจิต  ๘๙  หรือ ๑๒๑ ?

๔. ให้แสดงจิตที่เกิดในทวาร  และพ้นจากทวาร  โดยแน่นอนและไม่แน่นอน  ดังต่อไปนี้ ?

ก. จิตที่เกิดในทวารเดียว 


ข. จิตที่เกิดในทวาร ๕

ค. จิตที่เกิดในทวาร  ๖


ง. จิตที่เกิดพ้นจากทวาร ๖ 
๕. ให้แปลคาถาดังต่อไปนี้



ปญฺจวีส  ปริตฺตมฺหิ

ฉ  จิตฺตานิ  มหคฺคเต



เอกวีสติ  โวหาเร


อฏฺ   นิพฺพานโคจเร



วีสานุตฺตรมุตฺตมฺหิ

อคฺคมคฺคผลุชฺฌิเต



ปญฺจ  สพฺพตฺถ  ฉจฺเจติ  

สตฺตธา  ตตฺถ  สงฺคโห
๖. 
สมุจจยสังคหะ หมายความว่าอย่างไร ? แบ่งออกเป็นกี่หมวดคืออะไรบ้าง ?ให้แสดงมาพร้อมด้วยความหมาย ?
๗. 
ก. กิเลสมีจำนวนเท่าไร  ให้แสดงมาเฉพาะชื่อ ?

ข. ให้แสดงการนับกิเลสโดยพิสดาร  ๑๕๐๐ มาดู ? 


ค. ให้ยกอุปมาเปรียบเทียบระหว่างกิเลสทั้ง ๓ มีอนุสัยกิเลสเป็นต้น  และให้แสดง

    กุศลที่ประหาณกิเลสทั้ง ๓  เหล่านั้น  มาโดยเฉพาะๆ ว่ากุศลชนิดไหน  ประหาณกิเลสชนิดใด ?

๘. 
ก. จงจำแนกพละธรรม ๙  โดยโสภณและอโสภณมาดู ?

ข. ให้แสดงอธิบดี ๔  พร้อมทั้งความหมายและองค์ธรรม ?

๙. 
ก. ในปรมัตถธรรม ๔ ประการ  เมื่อว่าโดยอายตนะแล้วมี  ๑๒ ว่าโดยธาตุมี ๑๘ ที่เป็นดังนี้อาศัยอะไรเป็นหลัก ?


ข. จงแสดงผลที่เกิดจากอายตนะ  ๑๒  โดยเฉพาะ ๆ ?

๑๐.  ให้แสดงความหมาย  พร้อมทั้งองค์ธรรม  ในหัวข้อธรรมดังต่อไปนี้ ?

ก. สังขารขันธ์
ข. วิญญาณูปาทานักขันธ์
ค. ธัมมายตนะ
ง. มโนวิญญาณธาตุ
จ. ทุกขสัจจะ
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันจันทร์ที่ 12  ธันวาคม พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
1.  ให้แสดงมาติกาทั้ง ๖  พร้อมด้วยความหมาย ?
ตอบ
แสดงมาติกาทั้ง  ๖  พร้อมด้วยความหมาย

๑. เวทนาสังคหะ
หมายความว่า  การสงเคราะห์จิต  เจตสิก  โดยประเภทแห่งเวทนา ๓   หรือ ๕

๒. เหตุสังคหะ 
หมายความว่า  การสงเคราะห์จิต  เจตสิก  โดยประเภทแห่งเหตุ ๖

๓. กิจจสังคหะ
หมายความว่า  การสงเคราะห์จิต  เจตสิก  โดยประเภทแห่งกิจ ๑๔  และฐาน ๑๐


๔. ทวารสังคหะ
หมายความว่า  การสงเคราะห์จิต  เจตสิก  โดยประเภทแห่งทวาร ๖


๕. อารัมมณสังคหะ
หมายความว่า  การสงเคราะห์จิต  เจตสิก  โดยประเภทแห่งอารมณ์ ๖


๖. วัตถุสังคหะ
หมายความว่า  การสงเคราะห์จิต  เจตสิก  โดยประเภทแห่งวัตถุ ๖
๒.  
อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวกไหน ?  อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกไหน ?   และติเหตุกเจตสิก  ๓๕  ดวงนั้นได้แก่อะไรบ้าง  เหตุ ๓ นั้นคืออะไร ?  ให้แสดงตามคหิตัคคหนนัย ?
ตอบ
อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวก  เอกเหตุกเจตสิก  

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวก  ทวิเหตุกเจตสิก  
          และติเหตุกเจตสิก  ๓๕  ดวงนั้น  ได้แก่  อัญญสมานเจตสิก ๑๓  โสภณเจตสิก  ๒๒  (เว้นอโลภะ  อโทสะ  ปัญญา)  ที่ประกอบกับญาณสัมปยุตตจิต  เหตุ ๓ นั้น คือ  อโลภเหตุ  อโทสเหตุ  อโมหเหตุ
๓. 
ก. ให้แปลคาถาดังต่อไปนี้





ฉวตฺถุ  นิสฺสิตา  กาเม

สตฺต  รูเป  จตุพฺพิธา




ติวตฺถุ  นิสฺสิตารูเป

ธาเตฺวกานิสฺสิตา  มตา

ข. คำว่า  สังโยชน์  หมายความว่าอย่างไร ?  ให้แสดงวจนัตถะและความหมายมาด้วย  ?

ตอบ
ก. แปลคาถาดังต่อไปนี้  นักศึกษาทั้งหลายพึงทราบวิญญาณธาตุ ๗  ที่อาศัยวัตถุรูป ๖  เกิดในกามภูมิ ๑๑  พึงทราบวิญญาณธาตุ ๔  คือ  จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป  ๓ คือ  จักขุวัตถุ  โสตวัตถุ  หทยวัตถุ  เกิดในรูปภูมิ ๑๕ (เว้นอสัญญสัตตภูมิ)  พึงทราบมโนวิญญาณธาตุ ๑  ที่ไม่ได้อาศัยวัตถุรูป  เกิดในอรูปภูมิ ๔

ข. คำว่า  สังโยชน์  หมายความว่า  ธรรมชาติที่ผูกสัตว์ทั้งหลายไว้  ไม่ให้ออกไปจากวัฏฏทุกข์ได้  เหมือนหนึ่งเชือกที่ผูกโยงสัตว์หรือวัตถุสิ่งของไว้ไม่ให้หลุดไป   ดังแสดงวจนัตถะว่า  สํ  โยเชนฺติ  พนฺธนฺตีติ= สงฺโยชนานิ  ธรรมเหล่าใดย่อมผูกสัตว์ทั้งหลายไว้  ฉะนั้น  ธรรมเหล่านั้นชื่อว่า  สังโยชน์
4.
ก. ในอกุศลสังคหะ  มีธรรมอยู่กี่หมวด ? คืออะไรบ้าง ?

ข. ให้แสดงโอฆะ  ๔  พร้อมด้วยความหมายและองค์ธรรม ?
ตอบ
ก. ในอกุศลสังคหะ  มีธรรมอยู่  ๙ หมวดคือ  ๑.อาสวะ  ๒.โอฆะ  ๓. โยคะ  ๔.คันถะ  ๕.อุปาทาน  ๖.นีวรณะ  ๗. อนุสัย  ๘. สังโยชน์  ๙. กิเลส

ข. แสดงโอฆะ  ๔  พร้อมทั้งความหมายและองค์ธรรม ดังนี้

๑. กาโมฆะ  ธรรมชาติที่เป็นเครื่องทำให้สัตว์จมอยู่ในกามคุณอารมณ์  องค์ธรรมได้แก่  โลภเจตสิก  ที่ในโลภมูลจิต ๘

๒. ภโวฆะ  ธรรมชาติที่เป็นเครื่องทำให้สัตว์จมอยู่ใน รูปภพ  อรูปภพ  หรือ รูปฌาน  อรูปฌาน  องค์ธรรมได้แก่ โลภเจตสิก  ที่ในทิฏฐิคตวิปปยุตตจิต ๔

๓. ทิฏโฐฆะ  ธรรมที่เป็นเครื่องทำให้สัตว์จมอยู่ในความเห็นผิด  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต ๔

๔. อวิชโชฆะ  ธรรมชาติที่เป็นเครื่องทำให้สัตว์จมอยู่ในความหลง  ความโง่  องค์ธรรมได้แก่โมหเจตสิก  ที่ในอกุศลจิต ๑๒ 
๕.  ท่านกล่าวว่านิพพานเป็นขันธวิมุตนั้น  เพราะเหตุใด ?  ให้ยกเหตุผลอธิบายโดยละเอียด ? 

ตอบ
ที่ท่านกล่าวว่านิพพาน  เป็นขันธวิมุตนั้น  เพราะเหตุว่าไม่มีประเภทที่ต่างกัน  กล่าวคือ  
๑. นิพพาน  ไม่มีประเภทแห่ง  ปัจจุบัน  อดีต  อนาคต  มีแต่กาลวิมุตอย่างเดียว  
๒. นิพพาน  เป็นอัชฌัตตะไม่มี  เป็นพหิทธะอย่างเดียว  
๓. นิพพาน  เป็นโอฬาริกะไม่มี  เป็นสุขุมะอย่างเดียว
๔. นิพพาน  เป็นหีนะไม่มี  เป็นปณีตะอย่างเดียว  
๕. นิพพาน  เป็นสันติกะไม่มี  เป็นทูระอย่างเดียว  ฉะนั้น  จึงเป็นขันธ์ไม่ได้

ที่กล่าวว่านิพพานเป็นกาลวิมุต  พหิทธะ  สุขุมะ  ปณีตะ  ทูระ  เหล่านี้  ก็ไม่เรียกว่านิพพาน  มี ๕ ประเภท   แต่คงเป็นอันหนึ่งอันเดียวกันคือ นิพพานที่เป็นกาลวิมุตนั้นเองก็เป็นพหิทธะ  สุขุมะ  ปณีตะ  ทูระด้วย

----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๙
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันอาทิตย์ที่  ๑๑  ธันวาคม  พ.ศ. ๒๕๕๙
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑.
ก. จงแปลคาถาดังต่อไปนี้     
สมฺปยุตฺตา  ยถาโยคํ   ฯลฯ   เตสนฺทานิ  ยถารหํ.
เวทนาเหตุโต  กิจฺจ-   ฯลฯ   สงฺคโห  นาม  นียเต. 

ข. ให้อธิบายประเภทแห่งเวทนา ๕  คืออินทริยเภทนัย ?  
ตอบ
ก. แปลคาถาดังต่อไปนี้

สภาวธรรม  ๕๓  คือ  จิตและเจตสิก  ชื่อว่า  นามเตปญฺาส  ว่าโดยลักษณะของตน ๆ ประกอบด้วย  
เอกุปฺปาทตา เป็นต้น  ตามที่ประกอบได้  ดังแสดงแล้วโดยพิสดาร  (ในปริจเฉทที่ ๒)

บัดนี้ข้าพเจ้าจะแสดงปกิณณกสังคหะของจิตและเจตสิก   ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุ  ตามสมควร
ข. การเสวยอารมณ์ของสัตว์ทั้งหลายนี้  เกี่ยวด้วยกายบ้าง  เกี่ยวด้วยใจบ้าง  เกี่ยวด้วยกาย มี ๒ คือ รู้สึกสบาย  
และไม่สบาย,  เกี่ยวด้วยใจ มี ๓ คือ รู้สึกสบาย  ไม่สบายและเฉย ๆ  รวมมี ๕ คือ
         
๑. ความรู้สึกสบายที่เกี่ยวด้วยกายนั้น  เวทนาเจตสิกที่อยู่ใน  สุขสหคตกายวิญญาณจิต  เป็นใหญ่  เป็นผู้ปกครอง  เรียกว่า  สุขเวทนา
      
๒. ความรู้สึกไม่สบายที่เกี่ยวด้วยกายนั้น  เวทนาเจตสิกที่อยู่ใน  ทุกขสหคตกายวิญญาณจิต  เป็นใหญ่  เป็นผู้ปกครอง  เรียกว่า  ทุกขเวทนา
           ๓. ความรู้สึกสบายที่เกี่ยวด้วยใจนั้น  เวทนาเจตสิกที่อยู่ใน  โสมนัสสหคตจิต  เป็นใหญ่  เป็นผู้ปกครอง   เรียกว่า  โสมนัสเวทนา
          ๔. ความรู้สึกไม่สบายที่เกี่ยวด้วยใจนั้น  เวทนาเจตสิกที่อยู่ใน  โทสมูลจิต  เป็นใหญ่  เป็นผู้ปกครอง  เรียกว่า   โทมนัสเวทนา
        
๕. ความรู้สึกเฉยๆนั้น  เวทนาเจตสิกที่อยู่ใน อุเบกขาสหคตจิต  เป็นใหญ่  เป็นผู้ปกครองเรียกว่า อุเบกขาเวทนา
๒. 
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต  ทวิเหตุกจิต  ติเหตุกจิต  ส่วนจตุเหตุกจิต  ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?

ข. ให้แสดงความแตกต่างกันระหว่าง อเหตุกจิต กับ สเหตุกจิต ?
ตอบ
ก. การที่จตุเหตุกจิต  ปัญจเหตุกจิต  ฉเหตุกจิตไม่มีนั้น  เพราะอกุศลเหตุมีเพียง ๓  กุศลเหตุ  และอัพยากตเหตุก็มีเพียง ๓ ธรรมดาอกุศลเหตุ  กับ  กุศลเหตุ  หรือกับอัพยากตเหตุนั้น  เกิดขึ้นพร้อมกันในจิตดวงเดียวกันไม่ได้  ฉะนั้น  จตุเหตุกจิต  ปัญจเหตุกจิต  ฉเหตุกจิต  จึงไม่มี ฯ

ข. ความแตกต่างกันระหว่างอเหตุกจิต  กับ สเหตุกจิต  นั้น คือ
๑. อเหตุกจิต
จิตที่ไม่มีเหตุนั้น  มีกำลังอ่อน  ไม่มั่นคงในการรับอารมณ์
    สเหตุกจิต
จิตที่มีเหตุ  มีกำลังเข้มแข็ง  มั่นคงในการรับอารมณ์
๒. อเหตุกจิต
เมื่อว่าโดยชาติแล้วมี ๒ ชาติ  คือ วิปากชาติ กับ กริยาชาติ
    สเหตุกจิต
เมื่อว่าโดยชาติแล้วมี ๔ ชาติ  คือ กุศลชาติ  อกุศลชาติ วิปากชาติ  กริยาชาติ
๓. อเหตุกจิต
เป็นกามพวกเดียว
    สเหตุกจิต
เป็นกาม  มหัคคตะ  และโลกุตตระได้ทั้ง ๓
๔. อเหตุกจิต
เป็นโลกีย
    สเหตุกจิต
เป็นโลกีย  และโลกุตตระได้ทั้ง ๒ 
๓. ให้แสดงการจำแนกฐาน ๑๐  โดยจิต  ๘๙  หรือ ๑๒๑ ?

ตอบ
แสดงการจำแนกฐาน ๑๐  โดยจิต ๘๙  หรือ ๑๒๑  ดังนี้ คือ

๑. จิตที่ทำหน้าที่ใน  ปฏิสนธิฐาน  ภวังคฐาน  จุติฐาน  มี ๑๙ ดวงคือ  อุเบกขาสันตีรณจิต ๒
มหาวิปากจิต  ๘  มหัคคตวิปากจิต ๙

๒. จิตที่ทำหน้าที่ในอาวัชชนฐาน  มี  ๒ ดวงคือ  ปัญจทวาราวัชชนจิต  ๑  มโนทวาราวัชชนจิต ๑ ขณะเกิดในมโนทวาร

๓. จิตที่ทำหน้าที่ในปัญจวิญญาณฐาน มี ๑๐  ดวงคือ  ทวิปัญจวิญญาณจิต ๑๐

๔. จิตที่ทำหน้าที่ใน สัมปฏิจฉนฐาน  มี  ๒  ดวงคือ  สัมปฏิจฉนจิต ๒

๕. จิตที่ทำหน้าที่ในสันตีรณฐาน  มี  ๓  ดวงคือ  สันตีรณจิต ๓

๖. จิตที่ทำหน้าที่ใน  โวฏฐัพพนฐาน  มี ๑  ดวงคือ   มโนทวาราวัชชนจิต ๑  ขณะเกิดในปัญจทวาร

๗. จิตที่ทำหน้าที่ใน  ชวนฐาน  มี  ๕๕ หรือ ๘๗  ดวงคือ  อกุศลจิต ๑๒  หสิตุปปาทจิต ๑  มหากุศลจิต ๘        มหากริยาจิต ๘  มหัคคตกุศลจิต ๙  มหัคคตกริยาจิต ๙  โลกุตตรจิต ๘  หรือ ๔๐

๘. จิตที่ทำหน้าที่ใน  ตทารัมมณฐาน  มี  ๑๑  ดวงคือ  สันตีรณจิต ๓  มหาวิปากจิต ๘
๔. ให้แสดงจิตที่เกิดในทวาร  และพ้นจากทวาร  โดยแน่นอนและไม่แน่นอน  ดังต่อไปนี้ ?

ก. จิตที่เกิดในทวารเดียว 

ข. จิตที่เกิดในทวาร ๕

ค. จิตที่เกิดในทวาร  ๖


ง. จิตที่เกิดพ้นจากทวาร ๖ 
ตอบ
ก. จิตที่เกิดในทวารเดียวโดยแน่นอนมี ๓๖ หรือ ๖๘ ดวง  ได้แก่  ทวิปัญจวิญญาณจิต ๑๐  อัปปนาชวนจิต  ๒๖   หรือ  ๕๘   ไม่แน่นอน  ได้แก่  กามจิต  ๔๔ (เว้นทวิปัญจวิญญาณจิต  ๑๐)

ข. จิตที่เกิดในทวาร ๕  โดยแน่นอนมี ๓ ดวง ได้แก่  มโนธาตุ ๓ ไม่แน่นอนได้แก่ กามจิต ๔๑  (เว้นทวิปัญจวิญญาณจิต ๑๐  มโนธาตุ ๓)

ค. จิตที่เกิดในทวาร ๖  โดยแน่นอน  มี ๓๑  ดวงได้แก่  โสมนัสสันตีรณจิต ๑  มโนทวาราวัชชนจิต ๑  กามชวนจิต   ๒๙  ไม่แน่นอนมี ๑๐  ดวง  ได้แก่  อุเบกขาสันตีรณจิต ๒  มหาวิปากจิต ๘

ง. จิตที่เกิดพ้นจากทวาร  ๖  โดยแน่นอน   มี  ๙  ดวงได้แก่  มหัคคตวิปากจิต  ๙   ไม่แน่นอน   ได้แก่  อุเบกขาสันตีรณจิต ๒  มหาวิปากจิต  ๘
๕. ให้แปลคาถาดังต่อไปนี้



ปญฺจวีส  ปริตฺตมฺหิ

ฉ  จิตฺตานิ  มหคฺคเต



เอกวีสติ  โวหาเร


อฏฺ   นิพฺพานโคจเร



วีสานุตฺตรมุตฺตมฺหิ

อคฺคมคฺคผลุชฺฌิเต



ปญฺจ  สพฺพตฺถ  ฉจฺเจติ  

สตฺตธา  ตตฺถ  สงฺคโห
ตอบ
แปลคาถาดังต่อไปนี้  จิต  ๒๕  ดวงคือ   ทวิปัญจวิญญาณจิต  ๑๐  มโนธาตุ ๓  สันตีรณจิต ๓  มหาวิปากจิต ๘   หสิตุปปาทจิต ๑  เกิดได้ในอารมณ์  ๖  ที่เป็นกามธรรมอย่างเดียว

จิต  ๖  ดวงคือ  วิญญานัญจายตนฌานจิต ๓  เนวสัญญานาสัญญายตนฌานจิต ๓  เกิดได้ในธรรมารมณ์ที่เป็นมหัคคตอย่างเดียว

จิต ๒๑  ดวงคือ  รูปาวจรจิต ๑๕  (เว้นอภิญญาจิต ๒)  อากาสานัญจายตนฌานจิต ๓  อากิญจัญญายตนฌานจิต ๓  เกิดได้ในธรรมารมณ์ที่เป็นบัญญัติอย่างเดียว

จิต ๘  ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว

จิต ๒๐  ดวงคือ  อกุศลจิต ๑๒  มหากุศลญาณวิปปยุตตจิต ๔  มหากริยาญาณวิปปยุตตจิต ๔  เกิดได้ในอารมณ์  ๖  ที่เป็นกามะ  มหัคคตะ  บัญญัติ  (เว้นโลกุตตรธรรม ๙)

จิต ๕  ดวงคือ  มหากุศลญาณสัมปยุตตจิต ๔  กุศลอภิญญาจิต ๑  เกิดได้ในอารมณ์ ๖  ที่เป็นกามะ  มหัคคตะ  โลกุตตระ  บัญญัติ (เว้นอรหัตตมรรค  อรหัตตผล)

จิต ๖  ดวงคือ  มหากริยาญาณสัมปยุตตจิต ๔ กิริยาอภิญญาจิต ๑   มโนทวาราวัชชนจิต ๑  เกิดได้ในอารมณ์ ๖  ที่เป็นกามะ  มหัคคตะ  โลกุตตระ  บัญญัติ  โดยไม่มีเหลือ

ในอารัมมณสังคหะนี้  มีการสงเคราะห์จิต  ๗  นัย  โดยประเภทแห่งเอกันตะ ๔  อเนกันตะ ๓  ดังที่กล่าวมาแล้ว  ด้วยประการฉะนี้
๖. 
สมุจจยสังคหะ หมายความว่าอย่างไร ? แบ่งออกเป็นกี่หมวดคืออะไรบ้าง ?ให้แสดงมาพร้อมด้วยความหมาย
ตอบ
สมุจจยสังคหะ  หมายความว่า  ปริเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวดๆ  ชื่อว่าสมุจจยสังคหะ

แบ่งออกเป็น ๔ หมวด คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศล  โดยส่วนเดียวหมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะทั้ง ๓  ปนกัน  หมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่าย  มรรคญาณ  หมวดหนึ่ง  
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรม  ทั้งหมดรวมกัน  หมวดหนึ่ง
๗. 
ก. 
กิเลสมีจำนวนเท่าไร  ให้แสดงมาเฉพาะชื่อ ?

ข. 
ให้แสดงการนับกิเลสโดยพิสดาร  ๑๕๐๐ มาดู ? 


ค.
ให้ยกอุปมาเปรียบเทียบระหว่างกิเลสทั้ง ๓ มีอนุสัยกิเลสเป็นต้น  และให้แสดง


กุศลที่ประหาณกิเลสทั้ง ๓  เหล่านั้น  มาโดยเฉพาะๆ ว่ากุศลชนิดไหน  ประหาณกิเลสชนิดใด ?

ตอบ
ก.
กิเลสมีจำนวน ๑๐ คือ
๑ โลภกิเลส

๒. โทสกิเลส 
๓.โมหกิเลส
๔. มานกิเลส
๕. ทิฏฐิกิเลส
๖. วิจิกิจฉากิเลส  
๗. ถีนกิเลส    
๘.อุทธัจจกิเลส   ๙. อหิริกกิเลส  ๑๐.อโนตตัปปกิเลสฯ

ข. แสดงการนับกิเลสโดยพิสดาร ๑,๕๐๐ อารมณ์ที่เป็นเหตุให้กิเลส ๑๐ เกิดขึ้นได้นั้นมี  ๑๕๐   คือ

นามเตปัญญาสะ  คือนามธรรม ๕๓  นิปผันนรูป  ๑๘  ลักขณรูป ๔  รวม  ๗๕
ในอัชฌัตตสันดาน  คือภายในตัวเรามี  ๗๕
ในพหิทธสันดาน   คือสิ่งที่มีชีวิตและไม่มีชีวิตที่อยู่ภายนอกตัวเรามี ๗๕ รวม ๑๕๐ อารมณ์ ๑๕๐  คูณด้วยกิเลส ๑๐  คงเป็นกิเลส ๑๕๐๐ ฯ

ค. แสดงยกอุปมาเปรียบเทียบระหว่างกิเลสทั้ง ๓ มีอนุสัยกิเลสเป็นต้นนั้นมีดังนี้คือ  อนุสัยกิเลส  ปริยุฏฐานกิเลส   วีติกกมกิเลสทั้ง ๓  อย่างนี้  เปรียบเหมือนกับไม้ขีดไฟ  อนุสัยกิเลส  เปรียบเหมือนไฟที่อยู่ในหัวไม้ขีด  อารมณ์ต่าง ๆ ที่มากระทบทางตา หู  จมูก  ลิ้น  กาย  ใจ  เปรียบเหมือนเอาก้านไม้ขีดไฟขีดที่ข้างกล่อง  เมื่อไฟปรากฏขึ้น  ไฟนี้เปรียบเหมือนกับปริยุฏฐานกิเลส  และเมื่อเอาไฟที่ปรากฏขึ้นนี้ไปจุดเข้ากับวัตถุสิ่งหนึ่งสิ่งใดแล้ว  ไฟที่ลุกติดวัตถุนั้น ๆ  เปรียบเหมือนกับวีติกกมกิเลสดังนี้
และกุศลที่สามารถประหาณกิเลสทั้ง ๓  เหล่านี้โดยเฉพาะ ๆ นั้นคือ
ศีลกุศล   สามารถประหาณ
วีติกกมกิเลสได้
สมาธิกุศล   สามารถประหาณ
ปริยุฏฐานกิเลสได้
ปัญญาในมรรค   สามารถประหาณ  อนุสัยกิเลสได้ ฯ
๘. 
ก. จงจำแนกพละธรรม ๙  โดยโสภณและอโสภณมาดู ?

ข. ให้แสดงอธิบดี ๔  พร้อมทั้งความหมายและองค์ธรรม ?

ตอบ
ก. จำแนกพละธรรม ๙  โดย  โสภณและอโสภณนั้น  มีดังนี้ สัทธาพละ  สติพละ  ปัญญาพละ  หิริพละ  โอตตัปปะพละ  รวม ๕  เป็นโสภณ  อหิริกพละ  อโนตตัปปะพละ  รวม  ๒  เป็นอโสภณ  วิริยพละ  สมาธิพละ  รวม ๒  เป็นทั้งโสภณและอโสภณ

ข. แสดงอธิบดี  ๔ พร้อมทั้งความหมายและองค์ธรรม  

๑. ฉันทาธิปติ  ธรรมชาติที่เป็นใหญ่ในความพอใจ   องค์ธรรมได้แก่  ฉันทเจตสิก  ที่ในทวิเหตุกชวนะ  ๑๘    
ติเหตุกชวนะ ๓๔  หรือ  ๖๖

๒. วิริยาธิปติ   ธรรมชาติที่เป็นใหญ่ในความเพียร   องค์ธรรมได้แก่วิริยเจตสิก   ที่ในทวิเหตุกชวนะ ๑๘        
ติเหตุกชวนะ ๓๔  หรือ  ๖๖

๓. จิตตาธิปติ ธรรมชาติที่เป็นใหญ่ในการรับอารมณ์ องค์ธรรมได้แก่ ทวิเหตุกชวนะ และติเหตุกชวนะ ๕๒  
หรือ ๘๔

๔. วีมังสาธิปติ  ธรรมชาติที่เป็นใหญ่ในการรู้แจ้งตามความเป็นจริง   องค์ธรรมได้แก่   ปัญญาเจตสิก      
ที่ในติเหตุกชวนะ ๓๔ หรือ ๖๖
๙. 
ก. ในปรมัตถธรรม ๔ ประการ  เมื่อว่าโดยอายตนะแล้วมี  ๑๒  ว่าโดยธาตุมี  ๑๘  ที่เป็นดังนี้อาศัยอะไรเป็นหลัก ?

ข. จงแสดงผลที่เกิดจากอายตนะ  ๑๒  โดยเฉพาะ ๆ ?
ตอบ
ก. ในปรมัตถธรรม ๔ ประการ  เมื่อว่าโดยอายตนะแล้วมี ๑๒ นั้น  เพราะอาศัยมีประเภทต่างกันแห่งทวาร ๖  อารมณ์ ๖  เมื่อว่าโดยธาตุมี ๑๘ นั้น  เพราะอาศัยทวาร ๖  อารมณ์ ๖  และวิญญาณ ๖ 

ข. ผลที่เกิดจากอายตนะ  ๑๒  โดยเฉพาะ ๆ นั้น มีดังนี้ คือ

๑. จักขุวิญญาณ
การเห็น  
เป็นผลของจักขายตนะ  กับ  รูปายตนะ

๒. โสตวิญญาณ
การได้ยิน
เป็นผลของ  โสตายตนะ  กับ  สัททายตนะ

๓. ฆานวิญญาณ
การรู้กลิ่น
เป็นผลของ  ฆานายตนะ  กับ  คันธายตนะ

๔. ชิวหาวิญญาณ การรู้รส
เป็นผลของ  ชิวหายตนะ  กับ  รสายตนะ

๕. กายวิญญาณ
การรู้ถูกต้อง
เป็นผลของ  กายายตนะ
กับ  โผฏฐัพพายตนะ

๖. จิต ๗๖  (เว้นทวิปัญจวิญญาณจิต ๑๐  มโนธาตุ ๓)  มีการรู้อารมณ์ และ คิดนึกในเรื่องราวทั้งปวง  เป็นผลของมนายตนะ  กับ  ธัมมายตนะ 
๑๐.  ให้แสดงความหมาย  พร้อมทั้งองค์ธรรม  ในหัวข้อธรรมดังต่อไปนี้ ?

ก. สังขารขันธ์
ข. วิญญาณูปาทานักขันธ์
ค. ธัมมายตนะ
ง. มโนวิญญาณธาตุ
จ. ทุกขสัจจะ
ตอบ
ก. สังขารขันธ์  กองสังขาร  องค์ธรรมได้แก่  เจตสิก ๕๐ (เว้นเวทนา  สัญญา) ที่ในจิต ๘๙  หรือ ๑๒๑ ตามสมควร

ข. วิญญาณูปาทานักขันธ์  กองจิต  ที่เป็นอารมณ์ของอุปาทาน  องค์ธรรมได้แก่ โลกียจิต  ๘๑

ค. ธัมมายตนะ  สภาพธรรมต่าง ๆ ที่ชื่อว่าอายตนะ  เพราะเป็นเหตุให้จิต  เจตสิก เกิด  องค์ธรรมได้แก่  
เจตสิก ๕๒  สุขุมรูป  ๑๖  นิพพาน

ง. มโนวิญญาณธาตุ  จิต ๗๖  ชื่อว่ามโนวิญญาณธาตุ  เพราะทรงไว้ซึ่งการรู้อารมณ์เป็นพิเศษ  องค์ธรรมได้แก่  จิต  ๗๖ (เว้นทวิปัญจวิญญาณจิต ๑๐  มโนธาตุ ๓ )

จ. ทุกขสัจจะ  ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลกียจิต  ๘๑  
เจตสิก  ๕๑  (เว้นโลภะ) รูป ๒๘
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
